CELEX: 62010CO0272
Language: et
Date: 2011-01-18 00:00:00
Title: Euroopa Kohtu määrus (kuues koda), 18. jaanuar 2011. # Souzana Berkizi-Nikolakaki versus Anotato Symvoulio epilogis prosopikou (ASEP) ja Aristoteleio Panepistimio Thessalonikis. # Eelotsusetaotlus: Dioikitiko Efeteio Thessalonikis - Kreeka. # Kodukorra artikli 104 lõige 3 - Sotsiaalpoliitika - ELTL artikli 155 lõige 2 - Direktiiv 1999/70/EÜ - Tähtajalise töö kohta sõlmitud raamkokkuleppe klausel 8 - Tähtajalised töölepingud avalikus sektoris - Järjestikused lepingud - Kuritarvitamine - Sanktsioonid - Töölepingu muutumine tähtajatuks töölepinguks - Menetluseeskirjad - Nõude aegumistähtaeg - Võrdväärsuse ja tõhususe põhimõtted - Töötajate üldise kaitstuse taseme alandamine. # Kohtuasi C-272/10.

Euroopa Kohtu (kuues koda) 18. jaanuari 2011. aasta määrus – Berkizi-Nikolakaki vs. Anotato Symvoulio epilogis prosopikou ja Aristoteleio Panepistimio Thessalonikis
      (kohtuasi C‑272/10)
      Kodukorra artikli 104 lõige 3 – Sotsiaalpoliitika – ELTL artikli 155 lõige 2 – Direktiiv 1999/70/EÜ – Tähtajalise töö kohta sõlmitud raamkokkuleppe klausel 8 – Tähtajalised töölepingud avalikus sektoris – Järjestikused lepingud – Kuritarvitamine – Sanktsioonid – Töölepingu muutumine tähtajatuks töölepinguks – Menetluseeskirjad – Nõude aegumistähtaeg – Võrdväärsuse ja tõhususe põhimõtted – Töötajate üldise kaitstuse taseme alandamine
      1.                     Sotsiaalpoliitika – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega
            Ettevõtete Keskuse (CEEP) raamkokkulepe tähtajalise töö kohta – Direktiiv 1999/70 – Meetmed, mille eesmärk on ennetada järjestikuste
            tähtajaliste töölepingute kuritarvituslikku kasutamist (ELTL artikkel 155, lõige 2; nõukogu direktiiv 1999/70, lisa) (vt punktid 32,
            33, 37, 38, 44, 45, 48, 49, 51–61 ja resolutsiooni punkt 1)
      2.                     Sotsiaalpoliitika – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega
            Ettevõtete Keskuse (CEEP) raamkokkulepe tähtajalise töö kohta – Direktiiv 1999/70 – Keeld alandada töötajate üldise kaitse
            taset nimetatud kokkuleppega hõlmatud valdkonnas (nõukogu direktiiv 1999/70, lisa, klausli 8 punkt 3) (vt punktid 69, 74,
            76, 77 ja resolutsiooni punkt 2)
      Ese
      
         
               Eelotsusetaotlus – Dioikitiko Efeteio Thessalonikis – Nõukogu 28. juuni 1999. aasta direktiivi 1999/70/EÜ, milles käsitletakse
                  Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete
                  Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368), lisa klausli 8
                  punkti 3 tõlgendamine – Siseriiklikud õigusnormid, millega kehtestatakse nõude aegumistähtaeg tähtajaliste töölepingute muutmisel
                  tähtajatuteks töölepinguteks
               
            Resolutsioon
      
         
                  1.
               
               
                  
               
               
                  	ELTL artikli 155 lõiget 2 ning 18. märtsil 1999 sõlmitud raamkokkulepet tähtajalise töö kohta, mis on lisatud nõukogu 28. juuni
                     1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate
                     Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, tuleb
                     tõlgendada nii, et nendega ei ole vastuolus niisugused siseriiklikud õigusnormid nagu presidendi dekreedi 164/2004 (millega
                     kehtestatakse avalikus sektoris tähtajalise töölepingu alusel tööle võetud töötajaid puudutavad sätted) artikli 11 lõige 2,
                     mille kohaselt peab töötaja, kes soovib, et järjestikused tähtajalised töölepingud, mida võib pidada kuritarvituslikeks, muudetaks
                     tähtajatuks töölepinguks, esitama pädevale ametiasutusele taotluse kahekuuse aegumistähtaja jooksul kõnealuse dekreedi jõustumisest,
                     tingimusel et see tähtaeg ei ole ebasoodsam kui siseriiklikus tööõiguses sarnasteks taotlusteks määratud tähtaeg ega muuda
                     liidu õigusega ette nähtud õiguste kasutamist võimatuks või ülemäära raskeks – viimast tuleb kontrollida eelotsusetaotluse
                     esitanud kohtul.
                  
               
            
         
                  2.
               
               
                  
               
               
                  	Tähtajalise töö raamkokkuleppe klausli 8 punkti 3 tuleb tõlgendada nii, et sellega ei ole vastuolus niisugused siseriiklikud
                     õigusnormid nagu presidendi dekreedi 164/2004 artikli 11 lõige 2, mille kohaselt peab töötaja, kes soovib, et järjestikused
                     tähtajalised töölepingud, mida võib pidada kuritarvituslikeks, muudetaks tähtajatuks töölepinguks, esitama pädevale ametiasutusele
                     taotluse kahekuuse aegumistähtaja jooksul kõnealuse dekreedi jõustumisest, samas kui sellest kuupäevast varasemate samalaadsete
                     siseriiklike õigusnormidega ette nähtud vastavaid tähtaegu pikendati – seda juhul, kui kõnealused õigusnormid ei mõjuta tähtajalise
                     töölepinguga töötajate üldist kaitset.